Gw mau tau Sinopsis dari Nigina. Jelasin dalam bahasa melayu

Nigina dan Iskandar mula bercinta semasa melanjutkan pelajaran di Australia. Iskandar berasa dirinya amat bertuah untuk berkawan dengan Nigina, anak kepada Datuk Hambali yang rendah diri. Iskandar mahu mengubah nasib keluarganya yang miskin.

Selepas tamat pengajian, Nigina mengesyorkan Iskandar sebagai Pengurus Projek kepada ayahnya di Warisan Sdn Bhd. Iskandar bercita-cita tinggi untuk mengahwini Nigina dan berharap dia akan dilantik sebagai Ketua Pegawai Eksekutif kelak. Dengan itu, Iskandar dapat mengukuhkan lagi kedudukannya di dunia korporat. Kehadiran Iskandar di Warisan Sdn Bhd menarik perhatian Sofea, anak kepada Datuk Suffian, rakan kongsi Warisan Sdn Bhd.

Prestasi Iskandar amat cemerlang dan mendapat kepujian Datuk Hambali dan Datuk Suffin. Natasha membawa usul projek untuk mengusahakan sebidang tanah di Capetown untuk pusat peranginan moden. Natasha berjaya mempengaruhi Datuk Hambali dan Iskandar untuk melabur dalam syarikatnya yang sebenarnya tidak wujud.

Pelaburan itu gagal dan Datuk Hambali kehilangan sahamnya di Warisan Sdn Bhd dan meninggal dunia disebabkan serangan sakit jantung. Nigina mula menjauhkan diri daripada Iskandar dan memulakan kehidupan baru bersama ibunya, Datin Salmie. Hubungan Nigina dan Iskandar menjadi dingin. Sofea merancang sesuatu. Iskandar berada dalam dilema selepas insiden kemalangan yang menyebabkan Sofea hilang ingatan. Datuk Suffian memaksa Iskandar untuk bertanggungjawab dengan mengahwini Sofea. Nigina sanggup mengorbankan cintanya demi kebahagiaan Sofea dan Iskandar.

Hidup Nigina musnah selepas kehilangan Iskandar dan haknya dalam syarikat. Selepas setahun, Nigina kembali untuk menuntut haknya dan berusaha membina semula empayar perniagaan ayahnya. Bagaimanakah kesudahan Nigina dengan Iskandar? Mampukah Nigina berjaya dalam dunia korporat yang penuh dengan pancaroba dan tipu muslihat?